August Sohlman ble student ved Uppsala universitet i 1843 og deltok livlig i de liberale og skandinaviske bevegelsene. I årene 1845-1846 redigerte han "Studentbladet" som blant annet arbeidet for at universitetet skulle flyttes til Stockholm. I 1848 ble Sohlman doktor i filosofi og deltok samme år som frivillig på dansk side i den Første slesvigske krig. Fra 1849 til 1868 var han lærer i kunsthistorie ved Kunstakademiet. I 1851 ble han redaktør for avisen "Bore", som blant annet krevde en «pressens regenerasjon» og sto for en mer moderat form av liberalisme enn "Aftonbladet".